CELEX: 62015CN0199
Language: el
Date: 2015-04-29 00:00:00
Title: Υπόθεση C-199/15: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 29 Απριλίου 2015 — Ciclat Soc. Coop.co κατά Consip SpA και Autorità per la Vigilanza sui Contratti Pubblici di lavori, servizi e forniture

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/2
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 29 Απριλίου 2015 — Ciclat Soc. Coop.co κατά Consip SpA και Autorità per la Vigilanza sui Contratti Pubblici di lavori, servizi e forniture
   (Υπόθεση C-199/15)
   (2015/C 262/02)
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Αναιρεσείουσα: Ciclat Soc. Coop.co
   
      Αναιρεσίβλητες: Consip SpA και Autorità per la Vigilanza sui Contratti Pubblici di lavori, servizi e forniture
   
      Προδικαστικό ερώτημα
   
   Αντιτίθενται το άρθρο 45 της οδηγίας 18/2004 (1), ερμηνευόμενο ειδικά με γνώμονα την αρχή της εύλογης δράσεως, και τα άρθρα 49 και 56 ΣΛΕΕ σε εθνική ρύθμιση η οποία, στο πλαίσιο διαδικασίας διαγωνισμού αξίας μεγαλύτερης από το κατώτατο όριο ενδιαφέροντος, ορίζει ότι αυτεπαγγέλτως πρέπει να ζητείται το πιστοποιητικό που χορηγούν οργανισμοί κοινωνικής ασφαλίσεως (DURC) και επιβάλλει στην αναθέτουσα αρχή να θεωρεί ως λόγο αποκλεισμού από τον διαγωνισμό ένα πιστοποιητικό από το οποία προκύπτει μια κατά το παρελθόν παράβαση της υποχρεώσεως καταβολής ασφαλιστικών εισφορών, η οποία πλέον δεν υπήρχε κατά τον χρόνο υποβολής της αιτήσεως συμμετοχής στον διαγωνισμό, μολονότι ο οικονομικός φορέας —ο οποίος έλαβε μέρος στον διαγωνισμό βάσει έγκυρου πιστοποιητικού DURC— δεν γνώριζε την παράβαση αυτή, και επομένως η παράβαση πλέον δεν υπήρχε κατά τον χρόνο αναθέσεως της συμβάσεως ή κατά τον χρόνο κατά τον οποίο διενεργήθηκε αυτεπάγγελτος έλεγχος;
   
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών συνάψεως δημόσιων συμβάσεων έργων, προμηθειών και υπηρεσιών (ΕΕ L 134, σ. 114)